**Likumprojekts**

**Grozījumi Jaunuzņēmumu darbības atbalsta likumā**

Izdarīt Jaunuzņēmumu darbības atbalsta likumā (Latvijas Vēstnesis, 2016, 241. nr.; 2018, 84. nr.) šādus grozījumus:

1.  4. pantā:

izteikt 1. punktu šādā redakcijā:

"1) kvalificēts riska kapitāla investors, kas nav ar jaunuzņēmumu saistīta persona Komerclikuma 184.1 panta izpratnē (par saistītu personu netiek uzskatīts kvalificēts riska kapitāla investors, kas veic atkārtotu ieguldījumu vienā un tajā pašā jaunuzņēmumā), pēdējo 24 mēnešu laikā no dienas, kad iesniegts pieteikums dalībai atbalsta programmā, ir veicis agrīnās stadijas riska kapitāla ieguldījumu vismaz 30 000 *euro* apmērā pieteiktās biznesa idejas īstenošanai saskaņā ar šā likuma 5. panta pirmās daļas 1. punktu vai ieguldījumu vismaz 15 000 *euro* apmērā saskaņā ar šā likuma 5. panta pirmās daļas 2., 3. vai 4. punktu:

a) jaunuzņēmumā vai

b) jaunuzņēmuma meitas sabiedrībā, kas atbilst šā panta otrajā daļā noteiktajiem kritērijiem;";

aizstāt 2. punktā vārdu "piecus" ar vārdu "septiņus";

izteikt 6. punktu šādā redakcijā:

"6) jaunuzņēmums nav reorganizēts, tam nav līdzdalības citā kapitālsabiedrībā (izņemot šā panta otrās daļas 1. punktā minēto gadījumu), nav notikusi uzņēmuma pāreja Komerclikuma 20. panta izpratnē;";

aizstāt 8. punkta "b" apakšpunktā skaitli "70" ar skaitli "50";

papildināt pantu ar otro daļu šādā redakcijā:

"(2) Uz šā panta pirmās daļas 1. punkta "b" apakšpunktā minēto jaunuzņēmuma meitas sabiedrību attiecas šādi ierobežojumi:

1) meitas sabiedrības vienīgais dalībnieks (akcionārs) pirms agrīnas stadijas riska kapitāla ieguldījuma saņemšanas ir jaunuzņēmums;

2) meitas sabiedrība atbilst šā panta pirmās daļas 2., 3., 4., 5., 7., 8. un 9. punktā noteiktajiem kritērijiem;

3) meitas sabiedrība un jaunuzņēmums pilnīgi vai daļēji darbojas tajā pašā konkrētajā tirgū vai blakustirgos;

4) meitas sabiedrībā veiktais agrīnās stadijas riska kapitāla ieguldījums ne mazākā apjomā, kā noteikts šā panta pirmās daļas 1. punktā vai šā likuma 10. panta 1.1 daļā, izmantots atbalstam pieteiktās biznesa idejas attīstībai jaunuzņēmumā Latvijā;

5) meitas sabiedrība nesaņem cita veida nodokļu atvieglojumus atbalsta saņemšanas periodā;

6) realizētās idejas rezultātam jābūt Latvijas jaunuzņēmuma īpašumā līdz tā atsavināšanai pret atlīdzību.";

uzskatīt līdzšinējo tekstu par panta pirmo daļu.

2. Izteikt 7. panta otro daļu šādā redakcijā:

"(2) Jaunuzņēmumam nav tiesību pieteikt šajā pantā minētā atbalsta saņemšanai darba ņēmēju, par kuru tam vai citam jaunuzņēmumam atbalsta periodā ir piešķirts šajā pantā minētais atbalsts."

3. Papildināt 9. panta pirmo daļu ar otro teikumu šādā redakcijā:

"Lēmumu par *de minimis* atbalsta piešķiršanu saskaņā ar Komisijas regulu Nr. 1407/2013 var pieņemt līdz šīs regulas darbības beigām."

4. Papildināt 10. pantu ar trešo daļu šādā redakcijā:

"(3) Par atbalsta piešķiršanas brīdi uzskata dienu, kad Komisija ir pieņēmusi lēmumu par atbalsta piešķiršanu vai sniegusi atzinumu par nosacījumu izpildi šā likuma 16. panta pirmajā daļā noteiktajā kārtībā."

5.  11. pantā:

izteikt pirmās daļas 1. punkta ievaddaļu šādā redakcijā:

"1) saņemt atbalstu šā likuma 6. un 8. pantā minētajās atbalsta programmās par darba ņēmēju par periodu, kad tas vienlaikus ir:";

papildināt pantu ar 2.1, 2.2, 2.3 un 2.4 daļu šādā redakcijā:

"(21) Jaunuzņēmums var pieteikties atbalstam atkārtoti, ja ir izpildījis visus šajā likumā noteiktos pienākumus iepriekšējā atbalsta saņemšanas periodā.

(22) Atkārtoti piesakoties atbalstam, Komisija vērtē jaunuzņēmuma atbilstību šā likuma 4. pantā un Komisijas regulā Nr. 1407/2013 noteiktajām prasībām.

(23) Atkārtoti piesakoties atbalstam, jaunuzņēmums var pamatot savu atbilstību šā likuma 4. panta pirmās daļas 1. punktā noteiktajai prasībai par agrīnas stadijas riska kapitāla ieguldījumu, ar ko tas ir kvalificējies atbalstam iepriekš, ja atbalsts tiek pieprasīts par periodu, kas nepārsniedz 24 mēnešus no iepriekšējā lēmuma pieņemšanas dienas par atbalsta piešķiršanu.

(24) Atkārtoti piesakoties atbalsta programmām, atbalsta periods nav ilgāks par pieciem gadiem no pirmreizējās atbalsta piešķiršanas dienas."

6. Aizstāt 19. panta otrajā daļā vārdus "atbalsta programmu" ar vārdiem "šā likuma 6. un 8. pantā minētās atbalsta programmas".

7. Aizstāt 21. panta otrajā daļā skaitli un vārdus "(17. panta pirmā daļa)" ar vārdiem un skaitli "(šā likuma 17. panta pirmā daļa)".

8. Papildināt 22. panta trešās daļas 1. punktu pēc vārda "adrese" ar vārdiem "vārds un uzvārds (fiziskai personai), kontaktinformācija".

9. Izteikt pārejas noteikumu 2. punktu šādā redakcijā:

"2. Ekonomikas ministrija izvērtē šā likuma praktiskās īstenošanas gaitu un rezultātus, tai skaitā attiecībā uz atbalstīto jaunuzņēmumu jaunradīto darba vietu skaitu un piesaistīto ieguldījumu apjomu, kā arī līdz 2021. gada 31. decembrim iesniedz attiecīgu ziņojumu Ministru kabinetam un, ja nepieciešams, priekšlikumus par šā likuma grozījumiem."

Ekonomikas ministrs

R. Nemiro